Hluthafar Regins hf. voru 523 í lok árs 2018 samanborið við 650 í lok árs 2017 . Lífeyrissjóður verslunarmanna er með 12,63% hlutdeild í heildarhlutafé félagsins . Lífeyrissjóður starfsmanna ríkisins er annar stærsti hluthafinn samanlagt með 8,68% . Gildi – lífeyrissjóður er þriðji stærsti hluthafinn með 7,90% . Þróun hlutabréfaverðs Fjöldi viðskipta með bréf í félaginu var tæplega 1.600 og heildarvelta á árinu var 27,9 milljarðar króna en velta á árinu 2017 nam 32,6 milljörðum króna . Tilkynnt var um miðjan desember að Reginn færi aftur í OMX Iceland 8 vísitöluna ( Nasdaq Iceland : OMXI 8 ) í ársbyrjun 2019 . Úrvalsvísitalan er samsett af þeim átta félögum sem hafa mestan seljanleika á Nasdaq Iceland . Er þeim félögum ætlað að endurspegla grunn að virkum viðskiptum á Nasdaq Iceland sem hluta af vísitölu . Árslokaverð á bréfum Regins í kauphöllinni var 21,1 en var 25,65 í lok árs 2017 . Gengi bréfa félagsins hefur ekki farið varhluta af lækkun á markaði og lækkaði gengið um tæp 18% á árinu . Skipting hluthafa eftir hlutafjáreign Lífeyrissjóðir voru stærsti hluthafahópur Regins í árslok 2018 með 53% eignarhlut og halda áfram á þeirri vegferð að auka við sig hlut . Aukning á yfirstandandi ári er um 3 prósentustig frá fyrra ári . Hlutur bankastofnana er stöðugur en tryggingafélög lækka hlut sinn um 3 prósentustig . Hlutur fjárfestingarsjóða og þá sérstaklega einkahlutafélaga hækkar milli ára . Er það meðal annars vegna hlutafjáreignar FAST - 1 slhf. um áramótin . Hlutfall erlendra hluthafa minnkar lítillega en þeir hluthafar fara úr 6% í tæp 5% .